Gardelegi

Gardelegi (euskaraz eta ofizialki Gardelegi; gaztelaniaz Gardélegui) Gasteizko udalerria osatzen duten herrietako bat da. 572 metroko garaieran dago. Gasteizko udalerriaren hegoaldean dago, hirigunetik 3,5 bat kilometrora. Herrixka A-2124 errepidearen alboan dago, Trebiñu eta Gasteizko udalerriak elkartzen dituena.

Udalak 2.200 etxebizitza inguru eraiki nahi ditu Gardelegi eta Aretxabaletako herrixken artean, Aretxabaleta-Gardelegi deitu duten auzo berrian. Auzo berriak 813.850 metro koadro beteko ditu, eta guztira 2.210 etxebizitza berri eraikiko dira: 188 etxebizitza familiabakar isolatu, 416 etxebizitza familiabakar atxiki, eta babes ofizialeko 1.455 etxebizitza.

2011an hasi ziren obrak,eta 2021an jada 2.000 biztanle inguru bizi ziren eremu hartan.

Gardelegiko lurretan Gasteizko zabortegi nagusia dago, 1973tik martxan dena. Hainbat aldiz handitu dute.

Demografia

Jaiak 
Gardelegik ekainaren 29an ospatzen ditu bere jaiak.

Erreferentziak

Ikus, gainera 
 Aretxabaleta-Gardelegi
 Gardelegiko zabortegia

Kanpo estekak 

 San Pedro eliza - bisita birtuala

Gasteizko herriak
Hego-mendebaldeko Nekazaritza Eremua (Gasteiz)
Gasteizko kontzejuak